Ұлытау облысында аса ірі мөлшердегі бюджет қаражатын талан-таражға салғандар анықталды
DATE: 10:44, 29 Қараша 2023 | GMT +5
TITLE: Ұлытау облысында аса ірі мөлшердегі бюджет қаражатын талан-таражға салғандар анықталды
URL: https://kaz.inform.kz/news/ulitau-oblisinda-asa-r-molsherdeg-byudzhet-karazhatin-talan-tarazhga-salgandar-aniktaldi-d16099/
META: DATE: 10:44, 29 Қараша 2023 | GMT +5
TOTAL WORDS: 119
AUTHOR(S):
TEXT: Тексеру нәтижесі бойынша Жезқазған қаласының жылу желілерін қайта құру және жаңғырту кезінде бюджет қаражатын аса ірі мөлшерде талан-таражға салу фактісі анықталды. Атап айтқанда, 2021 жылы ТКШ бөлімінің лауазымды тұлғалары құрылыс жұмыстарын жоғары бағамен қабылдаған, бұл 223 млн теңгеден астам мөлшерде бюджет қаражатын негізсіз артық төлеуге әкелген. Аталған факт бойынша облыс прокуратурасы Қылмыстық кодекстің 189-бабы бойынша сотқа дейінгі іс жүргізуді бастап, оны тергептексеру Ұлытау облысы бойынша Сыбайлас жемқорлыққа қарсы іс-қимыл агенттігінің департаментіне тапсырылды. Қылмыстық істі тергептексеру барысы облыс прокуратурасының бақылауына алынды. Қылмыстық-процестік кодекстің 201-бабына сәйкес өзге мәлімет тергеу мүддесінде жария етуге жатпайды. Сонымен қатар Қазақстан Республикасы Конституциясының 77-бабына және Қылмыстық-процестік кодекстің 19-бабына сәйкес әркім өзінің қылмыстық құқық бұзышылық жасаудағы кінәлілігі соттың заңды күшіне енген үкімімен белгіленгенге дейін кінәсіз болып саналады
